S-1144/2019

Dómur:

Mál þetta, sem var tekið til dóms 21. nóvember 2019, höfðaði lögreglustjórinn á Suðurnesjum með ákæru 26. ágúst 2019 á hendur G-x-x V-x-x, kt. 0000000000, [...];,,fyrir eftirtalin umferðarlagabrot;

I.

Með því að hafa, sunnudaginn 12. maí 2019, ekið bifreiðinni [...], sviptur ökuréttindum og undir áhrifum ávana og fíkniefna sem bönnuð eru á íslensku yfirráðasvæði (4,7 ng/ml af tetrahýdrókannabínól í blóði) og því ekki verið fær um að stjórna bifreiðinni örugglega, á Njarðarbraut, Reykjanesbæ.

Telst þessi háttsemi ákærða varða við 1. mgr., sbr. 2. mgr. 45. gr. a og 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

II.

Með því að hafa, mánudaginn 20. maí 2019, ekið bifreiðinni [...], sviptur ökuréttindum, á Reykjanesbraut, skammt frá Flugstöð Leifs Eiríkssonar.

Telst þessi háttsemi ákærða varða við 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

III.

Með því að hafa, sunnudaginn 26. maí 2019, ekið bifreiðinni [...], sviptur ökuréttindum, á Fitjabraut, Reykjanesbæ.

Telst þessi háttsemi ákærða varða við 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Þann 7. nóvember 2019 var mál nr. S1960/2019 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á Suðurnesjum á hendur ákærða með ákæru 28. október 2019;,,fyrir eftirtalin umferðarlagabrot;

I.

Með því að hafa, þann 14. apríl 2019, ekið bifreiðinni [...], á Strandvegi að Ásabraut, Hafnarfirði, sviptur ökuréttindum og undir áhrifum áfengis (í blóði mældist vínandi 2,17 ‰) og því ekki verið fær um að stjórna bifreiðinni örugglega.

Telst þessi háttsemi ákærða varða við 1. mgr., sbr. 3. mgr. 45. gr. og 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

II.

Með því að hafa, þann 13. maí 2019 ekið bifreiðinni [...], Suðurlandsveg inn á Tryggvatorg, Selfossi, sviptur ökuréttindum og undir áhrifum ávana og fíkniefna sem bönnuð eru á íslensku yfirráðasvæði (í blóði mældist tetrahýdrókannabínól 0,6 ng/ml) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr. sbr. 1. mgr. 100. gr. umferðarlaga nr. 50/1987.

III.

Með því að hafa, þann 23. maí 2019, ekið bifreiðinni [...], sviptur ökuréttindum, á Fornubúðum við Strandgötu, Hafnarfirði.

Telst þessi háttsemi ákærða varða við 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

IV.

Með því að hafa, þann 3. júní 2019 ekið bifreiðinni [...], á Njarðarbraut, Reykjanesbæ, undir áhrifum ávana og fíkniefna sem bönnuð eru á íslensku yfirráðasvæði (í blóði mældist tetrahýdrókannabínól 0,7 ng/ml) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a. sbr. 1. mgr. 100. gr. umferðarlaga nr. 50/1987.

V.

Með því að hafa, þann 7. júní 2019, ekið bifreiðinni [...], á Strandgötu við Flensborgartorg, Hafnarfirði, sviptur ökuréttindum og undir áhrifum áfengis (í blóði mældist vínandi 1,04 ‰) og því ekki verið fær um að stjórna bifreiðinni örugglega.

Telst þessi háttsemi ákærðu varða við 1. mgr., sbr. 2. mgr. 45. gr. og 1. mgr. 48. gr. umferðarlaga nr. 50/1987, allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Þann 21. nóvember 2019 var mál nr. S2241/2019 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á Suðurnesjum með ákæru 18. nóvember 2019;

,,fyrir umferðarlagabrot, með því að hafa, þann 16. júlí 2019, ekið bifreiðinni [...], á Brimdal, Reykjanesbæ, sviptur ökuréttindum og undir áhrifum ávana og fíkniefna sem bönnuð eru á íslensku yfirráðasvæði (í blóði mældist tetrahýdrókannabínól 0,7 ng/ml, og amfetamín 210 ng/ml) og því ekki verið fær um að stjórna bifreiðinni örugglega.

Telst brot þetta varða við 1. mgr., sbr. 2 mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.“

Af hálfu ákærða er krafist vægustu refsingar sem lög leyfa. Þá gerir skipaður verjandi kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákærum. Ákærði hefur því unnið sér til refsingar.

Ákærði er fæddur [...] og hefur einu sinni sætt refsingu samkvæmt framlögðu sakavottorði. Með viðurlagaákvörðun 9. janúar 2019 samþykkti ákærði greiðslu 700.000 króna sektar og var sviptur ökurétti í 21 mánuð frá 9. janúar 2019 að telja fyrir akstur án þess að hafa öðlast ökuréttindi, akstur undir áhrifum ávana og fíkniefna, akstur undir áhrifum áfengis, hraðakstur og fíkniefnalagabrot.

Samkvæmt framangreindu um sakaferil ákærða og að brotum ákærða virtum þykir refsing hans réttilega ákveðin sekt að fjárhæð 2.280.000 krónur og komi 64 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til framangreinds ber í samræmi við kröfugerð ákæruvalds og með vísan til 101. og 102. gr. umferðarlaga nr. 50/1987 að svipta ákærða ökurétti í fimm ár frá 9. október 2020 að telja en þann dag rennur ökuréttarsvipting sú sem ákærði gekkst undir með áðurnefndri viðurlagaákvörðun frá 9. janúar 2019 sitt skeið á enda.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðum yfirlitum sækjanda nemur 596.343 krónum. Þá greiði ákærði þóknun tilnefnds verjanda síns á rannsóknarstigi, Á-kvk-ef L-kvk-ef L-kvk-ef lögmanns, 84.320 krónur að meðtöldum virðisaukaskatti, og þóknun skipaðs verjanda síns fyrir dómi, G-kk-ef S-x-x R-kk-ef lögmanns, 168.640 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, G-x-x V-x-x, greiði 2.280.000 króna sekt til ríkissjóðs og komi 64 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði er sviptur ökurétti í fimm ár frá 9. október 2020 að telja.

Ákærði greiði 849.303 í sakarkostnað, þar með talda þóknun tilnefnds verjanda síns á rannsóknarstigi, Á-kvk-ef L-kvk-ef L-kvk-ef lögmanns, 84.320 krónur að meðtöldum virðisaukaskatti, og þóknun skipaðs verjanda síns fyrir dómi, G-kk-ef S-x-x R-kk-ef lögmanns, 168.640 krónur að meðtöldum virðisaukaskatti.

M-kvk-nf H-kvk-nf H-kvk-nf

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðum yfirlitum sækjanda nemur 596.343 krónum. Þá greiði ákærði þóknun tilnefnds verjanda síns á rannsóknarstigi, Á-kvk-ef L-kvk-ef L-kvk-ef lögmanns, 84.320 krónur að meðtöldum virðisaukaskatti, og þóknun skipaðs verjanda síns fyrir dómi, G-kk-ef S-x-x R-kk-ef lögmanns, 168.640 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Ákærði, G-x-x V-x-x, greiði 2.280.000 króna sekt til ríkissjóðs og komi 64 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði er sviptur ökurétti í fimm ár frá 9. október 2020 að telja.

Ákærði greiði 849.303 í sakarkostnað, þar með talda þóknun tilnefnds verjanda síns á rannsóknarstigi, Á-kvk-ef L-kvk-ef L-kvk-ef lögmanns, 84.320 krónur að meðtöldum virðisaukaskatti, og þóknun skipaðs verjanda síns fyrir dómi, G-kk-ef S-x-x R-kk-ef lögmanns, 168.640 krónur að meðtöldum virðisaukaskatti.

M-kvk-nf H-kvk-nf H-kvk-nf